Orientació.- Rogaine a l'Ordal. Organitza COC
2025-05-10

Espeleologia: Espeleo a l'Avenc Gran de les Alzines
2025-05-11
En aquesta ocasió ens desplacem fins al Garraf per conèixer una de les seves cavitats és conegudes. L’avenc té una profunditat de 70 metres, encara que la part més interessant no és la més fonda sinó la Via Lateral, un sistema de sales i galeries que trobem a mitja baixada i que acaba en una sala penjada amb moltes formacions. D’entre aquestes formacions destaquen dues estalagmites translúcides que ens donen bones oportunitats fotogràfiques.

Desnivell i recorregut (de l’avenc):
-70m i 120 m r

Temps efectiu:
6 hores aproximadament

Nivell de dificultat:
Els assistents han de comptar, com a mínim, amb el nivell 1 d’espeleologia assolit (per progressar de manera autònoma) i experiència en progressió vertical en cavitats.

Material:
Material personal de progressió vertical d’espeleologia (arnés i aparells d’ascens i descens), casc amb frontal (si pot ser potent, millor) i piles de recanvi, frontal de recanvi, aigua i alguna cosa per picar al llarg de la sortida. També cal portar dinar.

Hora de trobada:
08:30h

Lloc de trobada:
Restaurant Can Cargolet (Begues)
https://maps.app.goo.gl/1mrkp8eHgtqeLUv79

Nombre de places:
6

Preu inscripció socis i soci@web:
2€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

Preu inscripció no socis:
3€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

El desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.
Si us falta algun material de progressió, feu-nos-ho saber per poder-vos ajudar a aconseguir-ho.
El divendres anterior a la sortida es farà un grup de whatsapp informar sobre l’organització i logística de la sortida.
Per qualsevol dubte podeu escriure’ns a espeleoclub@ues.cat

Aplec de la Salut: Pujada popular i buscafites
2025-05-12
40a Pujada popular a La Salut
ITINERARI:
Plaça de la Sardana (sortida), Gran Via (carrers de Brujas i Alfons Sala), carrer de Quevedo, baixada de la Cobertera, riu Ripoll, Molí d’en Torrella, riu Tort, Torre del Canonge, camí ral de la Serra i arribada al Santuari de la Salut, cap a les 12.30 h del migdia.
DISTÀNCIA TOTAL APROXIMADA: 7 quilòmetres
La inscripció és gratuïta i es podrà fer a partir del dimarts 22 d’abril a secretaria (c. Salut, 14-16) o per internet
També s’admetran inscripcions el mateix dia de la pujada en el lloc de la sortida: plaça de la Sardana (al costat de la Fira Sabadell) des de les 8.30 fins a les 9.30 h.
de la UES i es dividiran en dos grups segons el ritme de la marxa.
COCA I XOCOLATA PER A TOTS ELS PARTICIPANTS
Tots els participants, en el moment de fer la inscripció, rebran una targeta que els permetrà menjar per esmorzar coca i xocolata desfeta al lloc de la sortida, a partir de 2/4 de 10 del matí, mitja hora abans del començament de la passejada.
AVITUALLAMENT D’AIGUA AL SANTUARI DE LA SALUT
Hi haurà una font d’aigua potable, instal·lada per CASSA per a l’ocasió, a l’estatua dels jardins del Santuari a més de la font del Santuari. Igualment cal portar aigua pel recorregut.
SERVEI DE BUS GRATUÏT PER TORNAR A SABADELL
RECOMANACIONS
Cal portar aigua.
És recomanable portar durant el recorregut calçat apropiat per caminar (preferiblement botes que agafin el turmell). Tot i que la passejada és assequible i apta per tothom, cal tenir una certa condició física
9:30 h esmorzar
10: 00 h sortida
INSCRIU-TE ARA!
Consulteu més informació

5è BUSCAFITES DE LA SALUT
Horari de 10 a 13 h, Santuari de la Salut
Activitat d’iniciació a les curses d’orientació a la zona del bosc de la Salut. L’objectiu?
Trobar, amb l’ajuda d’un mapa, totes les fites del recorregut escollit en l’ordre proposat en el mapa. Cada participant tindrà dues propostes de mapa, un de curt i un de llarg. L’activitat es pot fer en grup o bé individualment.
Activitat gratuïta però cal fer inscripció prèvia a partir del dimarts 22 d’abril i fins al dijous 8 de maig. En el moment de fer la inscripció caldrà escollir activitat/mapa curt o llarg.
FUNCIONAMENT
El punt de sortida (un triangle en el mapa) i arribada (una doble rodona en el mapa), estarà situat a l’esplanada que hi ha a l’est del Santuari de la Salut, on hi haurà una carpa i una taula. En aquest punt es lliurarà el mapa escollit en el moment de fer la inscripció (curt o llarg).
INSCRIU-TE ARA!

Caminades Saludables +60.- Santa Fe del Montseny
2025-05-13
Pantà de Santa Fe, Passavets, emepdrats de Morou, ruta pel Montseny.
Distància: 7 km >> Desnivell: +/- 300 m

Xerrades obertes sobre temes de muntanya.- Glubus: la nova plataforma pels amants de la muntanya
2025-05-13 19:00 - 20:00 (Europe/Madrid)
Glubus: la nova plataforma pels amants de la muntanya, a càrrec d’en Eduard Verdaguer, promotor de la plataforma.
Si t’apassiona la muntanya i vols portar les teves aventures al següent nivell, no et perdis aquesta presentació! Explicarem en detall com Glubus et permet registrar els teus cims, aconseguir medalles, seguir el teu progrés i connectar amb altres muntanyencs.

A les 19 h, virtual (ZOOM) cal inscriure’s a tot el Cicle de per rebre l’enllaç de connexió

Natura entre setmana
2025-05-14
Parc Natural de Sant Llorenç del Munt

BTT.- Pedals de Corroncui, Senterada
2025-05-14 08:00 - 17:00
Distància: Distància: 49 km – desnivell: 1.500 m
Dificultat: Moderada
Recorregut: Pasarem per Corroncui i Naèns. Opcional: Burguet, Adons, Cèrvoles, Coll de la Creu de Perves. Comarca del Pallars Jussà
Lloc i hora de trobada: A les 9 h del matí l’aparcament-plaça de davant de l’Ajuntament de Senterada. JA HAVENT ESMORZAT PREVIAMENT CADASCÚ ON VULGUI !!
Dinar: Opcional a un restaurant, depenent de l’hora que acabem.
Possibilitat de comprar l’Or Blanc que es fabrica a les granges de Corroncui.
Portar bici de muntanya. NO BICI HÍBRIDA !!
Places: Limitades a 10 persones màxim. Mínim per fer la sortida: 6
Inscripcions del 28 d’abril al 12 de maig

Assemblea General Ordinària de socis i sòcies
2025-05-15
CONVOCATÒRIA D’ASSEMBLEA GENERAL ORDINÀRIA
Per acord de la junta directiva, us convoquem a l’assemblea GENERAL ORDINÀRIA de la Unió Excursionista de Sabadell, que se celebrarà el DIJOUS 15 de maig de 2025, a dos quarts de set de la tarda en primera convocatòria, i a les set en segona, al local de l’entitat (carrer Salut, 14-16 de Sabadell), per tractar dels assumptes continguts a l’Ordre del dia, que consta a continuació.
ORDRE DEL DIA ASSEMBLEA GENERAL ORDINÀRIA:

Aprovació, si escau, de l’acta de l’Assemblea anterior.
Memòria d’activitats any 2024.
Aprovació, si escau, dels comptes anuals de l’exercici 2024 i aplicació del resultat.
Aprovació, si escau, del pressupost per al 2025.
Projectes de la Junta Directiva i, si escau, debat i aprovació de les propostes.
Debat i aprovació, si escau, de les propostes que formulin els socis.
Qüestions i preguntes.

D’acord amb el que preveu l’article 13 dels estatuts vigents, en relació a les propostes dels socis, caldrà que vagin signades, almenys, per deu socis numeraris, siguin presentades a la Junta Directiva i exposades al tauler d’anuncis, almenys deu dies abans de l’Assemblea.
La Junta Directiva
Consulteu més informació

Divendres culturals.- Concert de primavera
2025-05-16 19:00 - 20:30
Concert de la primavera amb:
Coral Òmnium de Sabadell, dirigida per Eulàlia Llargués
Coral La Carena de la UES, dirigida per Marc Alguersuari
A les 19:30 h, a la sala d’actes. Entrada gratuïta

Muntanya.- Pic d'Eina, Alta Cerdanya
2025-05-17
La sortida des del poble d’Eyne. Seguim el camí de Núria en direcció sud. Seguirem aquest camí pel marge esquerra del riu i fins al fons de la vall d’Eina. El pendent és constant entre el 8 i el 10% fins al fons de la vall, on ja podem veure el pic d’Eina que tanca el circ per la cara sud. El camí segueix per la dreta de la vall, fent ziga-zagues, fins arribar al coll d’Eina. Haurem fet poc més de 9 km i +900 m de desnivell positiu. Seguim a llevant per la carena fins al proper pic d’Eina (2789 m). Des d’aquí dalt tenim unes magnífiques vistes del circ de Núria i les muntanyes que l’envolten (Puigmal, Segre, Finestrelles, Noufonts, Noucreus,…); cap el nord la Torre d’Eina (2831 m) i la Cambra d’Ase (2750 m). La ruta no té cap dificultat tècnica.
Distància: 19,50 km >> Desnivell: +/- 1000 m >> Temps efectiu aproximat: entre 7 i 8 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar, dinar i aigua. A la reunió es concretarà el material necessari segons les condicions del terreny.
Cal estar federat/ada o bé tramitar assegurança temporal obligatòria de dia.
Inscripcions fins el 15 de maig a ues.cat, app o presencialment a secretaria.
Reunió informativa: Dijous 15 de maig a les 19:30 h a la UES.

Orientació.- Dos dies a Sant Joan de l'Erm. Organitza Grions
2025-05-17 - 2025-05-18

Espai La Mola.- Taller de defensa personal per a dones
2025-05-17 10:00 - 14:00
Organitzat juntament amb Urban Esports
Màxim 16 places.
Inscripcions a partir del 22 d’abril a la recepció de l’Urban
Preu taller: 7€ abonades URBAN i sòcies UES; i 9,5€ no abonades/no sòcies
El taller es realitzarà a les instal·lacions de l’Urban, de 10 a 12 h
Curs no mixte

Natura.- La Serra dels Tossals ANUL·LADA
2025-05-18
Entre la serra de Busa i la serra de Queralt descobrirem aquesta muntanya d’ombrívols boscos mixtos entre cingles encoberts. La serra dels Tossals, espai natural protegit, és una petita joia naturalística del Berguedà, plena de raconades entranyables, situada al terme municipal de Capolat. No us ho perdeu!

Cafès científics.- La Falla i els rius del Vallès
2025-05-20
A càrrec del geòleg Antoni Freixes.
Organitza: ADENC
A les 19h a la sala d’actes, gratuït.

Les excursions dels dimecres.- Puigsacalm (La Garrotxa) ANUL·LADA
2025-05-21
Pujada al Puigsacalm (1.515 metres, 100 cims de la FEEC) desde el coll de Bracons i tornar volta circular; tornada per Sant Bartomeu. Puig de Llop.
Distància: 9,6 km >> Desnivell: +/- 568 m

Vídeo.- Els nostres autors: Antoni Viñas
2025-05-21 19:00 - 20:30
ELS NOSTRES AUTORS: ANTONI VIÑAS
El nostre company i consoci, ens porta a fer un tomb per poblacions del Sud de Catalunya:

Records d’una estada a Horta. 20 min. 2020.
Descobrint Tortosa. 17 min. 2021.
Redescobrint Reus. 19 min. 2024.

A les 19 h, sala d’actes. Gratuït.

Càpsula formativa- Què hem de fer enmig d'un incendi forestal?
2025-05-22
A càrrec dels ADF de Sabadell
19:30h, Sala d’actes

Espai La Mola.- Menopausa, i ara què? (taller)
2025-05-23 18:30 - 21:00
Parlarem de sol pelvià, hormones, sexualitat, esport i molt més.
A càrrec de Carla Garreta, fisioterapeuta especialitzada en sòl pelvià.
A les 18:30h, a la sala d’actes.
Gratuït amb inscripció prèvia.

Senders.- GR 1 Sender Històric: d'Oix a Coll de Capsacosta
2025-05-24
Itinerari: Oix- cal Quic- Coll de Toralles- Coll d’en Mercer- Oratori de St. Isidre- Coll de Toralloles- Hostal de la Vall d’en Bac- Ermita de Llongarriu- Coll de Capsacosta.
Distància: 15.51Km
Desnivell: +693m/-243m
Tot el dia – autocar

Natura.- L'Alzina de Sant Antolí
2025-05-24
Comencem la sortida a l’estació de Vacarisses i, seguint el Camí Romeu a Montserrat, arribarem a les ruïnes de l’Hostal de la Creu, des d’on s’albira Montserrat. Aquí s’explicarà la gènesi geològica de la muntanya més emblemàtica de Catalunya. A continuació ens dirigirem cap a l’enigmàtica capella de Sant Antolí, observant les delicadament acolorides f l ors d’indiana (Aster sedifolius) i altres plantes interessants. Finalment ens acostarem a una poc coneguda alzina monumental. Amb el guiatge d’Àngel M. Hernández Cardona, de l’Ateneu de Natura.

Famílies.- Itinerari geològic i paleontològic pel Riu Ripoll
2025-05-24
Ruta comentada amb el geòleg de l’ICP i soci de la UES Manel Llenas per descobrir la rellevància geològica i paleontològica del Riu Ripoll, que ha proporcionat alguns espècimens tan importants per la ciència com en Jordi (Hispanopithecus laietanus).
Activitat amb inscripció prèvia mitjançant aquest formulari o trucant al 93 726 17 69.
Activitat organitzada per l’Instiut Català de Paleontologia.
Sortida oberta a tothom, especialment adreçada a families (els infants han de ser caminadors. No apta per a cotxets).
Sortida matinal (de 8:45 a 13 h), cal portar aigua. Recomanem portar crema solar.
Més informació

Marxa Nòrdica.- Caminada Marxa Nòrdica (FEEC) En marxa pel Rodal
2025-05-25
En Marxa pel Rodal és una caminada de marxa nòrdica pels entorns de Sabadell que enguany arriba a la 7a edició i tindrà lloc el diumenge 26 de maig. Aquesta caminada forma part del Circuit Català de Marxa Nòrdica de la FEEC.
Per aquesta edició proposem un recorregut no competitiu (tot i que es facilitarà el temps de sortida i arribada per dorsal) de 12,20 km i 145 m de desnivell, amb punt de sortida i arribada des del Parc Central del Vallès, i que transcorrerà pel rodal de Sabadell i entorns del Campus de la Universitat Autònoma i Bellaterra.
CONSULTEU TOTA LA INFORMACIÓ

JOVES.- Collbató - Monestir de Montserrat
2025-05-25
Ruta circular des de Collbató passant per la Santa Cova fins arribar al Monestir de Montserrat.
Distància: 15km >> Desnivell: +1700m
Hora de sortida: 7h Plaça Dones del Tèxtil
Cotxes particulars

Caminades saludables + 60.- Riera Marfà i molí d'en Brotons
2025-05-27
Recorregut lineal recorrent rius, torrents, salts i el molí d’en Brotons fins a arribar a Moià.
Distància: 11,5 km >> Desnivell: 220 m

Xerrades obertes sobre temes de muntanya.- El Parc Natural del massís dels Ports
2025-05-27 19:00 - 20:00
El Parc Natural del massís dels Ports, a càrrec d’en Josep Maria Forcadell, tècnic d’us públic del parc.
Coneixerem de primera mà el parc natural potser més desconegut per nosaltres i on hi estan situades unes imponents muntanyes calcàries, la fageda més septentrional d’Europa així com profunds barrancs. Un lloc doncs on fer-hi bones excursions.
A les 19 h, virtual (ZOOM) cal inscriure’s a tot el Cicle de per rebre l’enllaç de connexió

Caminades saludables + 60.- Riera Marfà i molí d'en Brotons ANUL·LADA
2025-05-29

Campament.- Reunió informativa
2025-05-29
Campament d’alta muntanya als Alps Francesos.
19:30h a la Sala d’actes.

Akelarre Trail
2025-05-30 21:00 - 23:00
L’Akelarre Trail és una cursa nocturna no competitiva que neix amb l’objectiu de reivindicar el dret de les dones a moure’s lliurement i sense por en qualsevol espai i moment.
Més enllà de ser una activitat esportiva, l’Akelarre Trail és un acte de sororitat i reivindicació. La ciutat no comptava amb una cursa nocturna, i aquesta proposta aprofita l’ocasió per transmetre un missatge de seguretat i llibertat.
Tot i ser mixta i oberta a tothom, està organitzada per dones i posa èmfasi en la seva presència: la primera sortida, a les 20:30 h, serà no mixta, mentre que a les 20:35 h serà mixta.
Correm juntes, fem sentir la nostra veu. La nit també ens pertany.
Més informació

Orientació.- Campionat de Catalunya de Relleus a Taús. Organitza Xinoxano
2025-05-31

Muntanya.- Circular a la Vall de Lord (Solsonès)
2025-05-31
Sortida circular que ens permetrà conèixer l’entorn de la vall del Lord, les roques conglomerades, els boscos de pins, alzines, roures i boixos. Iniciarem camí a Sant Serni del Grau, pujarem al cim cel Colader (1142), seguirem cap a la Tossa del Santuari, desgrimparem unes roques conglomerades.
Seguirem baixant fins arribar a la pista asfaltada i començar a pujar fins el santuari de Lord (1189), on a l’ombra dels arbres podem dinar. Prendrem direcció al Mal Pas (pas estret amb un passamà de corda) des d’on tornarem a enfilar fins el Pla de Sòbol, que ens oferirà unes vistes 360 espectaculars i ja iniciarem la tornada a Sant Serni seguin en baixada el GR7. Cal tenir la preparació física suficient per assumir el desnivell acumulat i per poder progressar sense dificultat per camins, corriols pocs fressats, pistes, una canal de baixada sense massa perill i un pas de corda.
Distància: 18 km >> Desnivell: +/ -1.200 m >> Temps efectiu: 8 h. aprox >> Nivell de dificultat: Moderada
Material: Aigua, esmorzar i dinar (excursió de tot el dia)
Trobada a les 6 h a l’aparcament del Parc Catalunya, davant Club de Tenis.
Preu: Socis/es: 23€ >> soci@web i no socis/es: 28€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes fins el 24/04 a ues.cat, app o presencialment a secretaria. Màxim 20 places.
Reunió prèvia el dijous 24/04 a les 19:30 h a la UES.
Vocals sortida: Montse Jiménez i Glòria Escapa
